Uppies op ABSA Junior Raad van Direkteure
Johan Minnaar, ŉ graad 11 leerder van Hoërskool Upington , dien op Absa se Junior Raad van Direkteure. Hy het in 2008 uitsonderlik in die wêreldkennisolimpiade presteer en is vir ŉ onderhoud deur Absa, die hoofborg, genooi.
Twaalf leerders, afkomstig uit alle hoeke van Suid-Afrika, is uit meer as 35000 deelnemers verkies. Dit is die eerste keer dat ŉ Suid-Afrikaanse bank so ŉ “projek” inwerking stel. Die hoofdoel van die program is om die gekose leerders op te lei t.o.v. bankwese en die sakewêreld.
Die Junior Raad spits hulle toe op spesifiek jeugbemarking en –bewusmaking van bankvoordele op nasionale vlak. Johan besoek die hoofkantoor elke vakansie vir ongeveer vier dae, vir vergaderings en inligtingsessies oor die bankwese. Deur die jaar moet Johan ook verskeie projekte inlewer, vir idees om Absa tot die besmoontlike jeugbank te help groei.
Einde Augustus word ŉ nuwe jeugproduk ten toon gestel – geïnspireer deur die Junior Raad. Nog ŉ doel van die program, is om ŉ diens in die gemeenskap te lewer.
Johan het die wonderlike nuus ontvang dat sy kontrak om te dien op Absa Raad van Direkteure vir ŉ tweede termyn hernu is. Dit is vir Johan ŉ groot voorreg en probeer hy om die beste van die besonderse reis te maak.
Hoërskool Upington is regtig baie trots op hom en wens hom alle sterkte toe